Publication: Magyar Közlöny
Issue: MK-1998-20 (Year: 1998, Number: 20)
Era: 1990-2004
Section: Melléklet a 8/1998. (III. 16.) NM rendelethez
Paragraph Index: 846

a) Elméleti ismeretek Az ortopédiai technikus (műszerész) legyen képes: — a kereskedelmi, vállalkozási, munkajogi, szervezési és vezetési ismereteket [jogszabályok alkalmazása, az adott témára vonatkozó törvények, rendeletek összegyűjtése, a jogszabályokban bekövetkező változások naprakész követése, értelmezése a szakmai útmutatások alapján, a kereskedelmi és áruforgalmi tevékenység, a kulturált, felelősségteljes kereskedői magatartás és esztétikai érzék, a kereskedelmi tevékenység felelősségteljes, igényes végzése, a fogyasztócentrikus, a vevő, a beteg érdekeit mindig mérlegelő szemlélet, amely a tisztességen és a jó emberismereten alapszik, a gazdasági összefüggések feltárása érdekében a statisztikai módszerek alkalmazása, a gazdasági társaságok működésével kapcsolatos ismeretek, a munkaviszony, a tanulói jogviszony, a tanulószerződés létesítésével, megszüntetésével kapcsolatos alapfogalmak, jogszabályi előírások, különös tekintettel a szerződő felek jogaira és kötelezettségeire, a kollektív szerződéssel kapcsolatos alapfogalmak definiálása, a személyi jövedelemadó-előleg számítása, az adózási mulasztások jogkövetkezményeinek, az adózási morál lényegének megértése, a társadalombiztosítási járulékra vonatkozó előírások betartása, a költség és kiadás kategóriák megkülönböztetése, költségszámítás egyszerű példák alapján, az álláskeresés elméleti és gyakorlati tudnivalóinak alkalmazása, önéletrajz, pályázat, munkaszerződés fogalmának meghatározása, a vállalkozói tulajdonságok megismerése, vállalkozói szemlélet megalapozása, a termékek forgalomba hozatalához szükséges engedélyeztetés, nyilvántartás, a vállalkozáson belüli és kívüli érdekegyeztetés, szervezési feladatok elvégzése (tervezési, gyártási feladatok, a saját munkájának ésszerű megtervezése stb.), a szükséges kapcsolatok koordinálása, termelésirányítási munkák elvégzése] elsajátítani és alkalmazni; — a munkavédelmi, tűzvédelmi és környezetvédelmi ismereteket [gyártmány-, illetve gyártástervező, előkészítő, szervező, irányító és forgalmazó tevékenysége során ügyel a közvetlenül végrehajtók balesetmentes munkavégzésére, az ahhoz szükséges feltételek megteremtésére, az előírások betartására, mint közvetlenül a termelésben, a forgal- 1998/20. szám mazásban résztvevő betartja a munkavédelmi, tűzvédelmi és környezetvédelmi előírásokat, a munkahelyre vonatkozó általános előírások betartása, a munkahely megfelelő kialakítása, helyes anyagtárolás, a közlekedési utak biztosítása, a különböző technológiák, munkafolyamatok végzése során a speciális biztonsági előírások alkalmazása (egyéni és csoportos védőeszközök, védőfelszerelések használata, segítő munkatárs feladatainak ellátása stb.), a munkahelyi baleseteknél a sérült számára elsősegély nyújtása, a balesetet kiváltó ok megszüntetése, a munkahelyi vezető, illetve a segélynyújtó szolgálat vagy a mentőszolgálat értesítése, közreműködés a baleset kivizsgálásában (jegyzőkönyv elkészítése, a szükséges információk megadása stb.), a munkahelyre vonatkozó általános tűzvédelmi elírások betartása, a különböző célra használható tűzoltó készülékek (por-, hab-, gázoltó) használatára vonatkozó előírások ismerete és a készülékek kezelése, a munkahely elhagyására vonatkozó ismeretek alkalmazása, a tűz- és robbanásveszélyes anyagok tárolására, szállítására, felhasználására vonatkozó ismeretek alkalmazása, az ilyen anyagokkal kapcsolatos előírások (nyílt láng használatára, dohányzási tilalomra stb. vonatkozó) betartása, az áramütéses balesetek elkerülése érdekében az elektromos készülékek vezetékeinek, csatlakozóinak szemrevételezéssel történő ellenőrzése, az elektromos kéziszerszámok időszakos felülvizsgálatának elvégeztetése, a további balesetek elkerülése érdekében az áramtalanítás, a sérült kiszabadítása az áramkörből, az elsősegélynyújtás megkezdése, a munkahelyre vonatkozó általános környezetvédelmi előírások betartása, a szerelés, a javítás, az alkatrészek megmunkálása során használt segédanyagok (hűtő-, kenő-, üzem-, fűtőanyagok, tisztítószerek stb.) kezelésére, tárolására vonatkozó előírások betartása, az elhasznált anyagok szelektív gyűjtése, szakszerű tárolása, a levegőszennyezés csökkentése, porelszívás alkalmazása a hegesztési, forrasztási, mechanikus tisztítási munkafolyamatoknál] alkalmazni; — az ortopédiai ismereteket (az emberré válás evolúciós folyamata, az ember mozgását megvalósító szervrendszerek, a mozgás szervrendszerének lehetséges sérülései, a sérült mechanizmus korrekciója, illetve a sérült rész mechanikus pótlása, a mozgás aktív és passzív szervei, az ízületek alkotórészei, osztályozásának szempontjai, a főbb izmok és az általuk létrehozott mozgások, síkok, irányok, tengelyek, a biomechanikai alapismeretek, a teherviselésre és a felfüggesztésre alkalmas pontok és felületek, a gyulladásos, bénulásos, deformitásos ortopédiai megbetegedések, a ficamok, az ortopédiai megbetegedések konzervatív kezelése, a csonkolás, a csonk élet- és kórtana, a csonkok különböző szempontok szerinti csoportosítása, az alsó és felső végtag csonkok és protetikai ellátásuk, a méretvételi szabályok, az amputáltak higiénés problémái) elsajátítani és alkalmazni; — a mechanikai-biomechanikai ismereteket [statikai alapfogalmak (erőrendszerek, az eredő erő fogalma, meghatározása szerkesztéssel számítással, az egyensúly feltételei, nyomaték, erőpár és erő, a statika alaptételei), síkbeli erőrendszerek (az erő felbontása összetevőkre, közös pontban metsződő síkbeli erőrendszer, az erő áthelyezése, kényszerek, az eredő meghatározása, három erő egyensúlya, párhuzamos erőrendszer eredője, a nyomatéki tétel, általános síkbeli erőrendszer eredőjének meghatározása szerkesztéssel, a kötélsokszög, nyomaték meghatározása kötélsokszög szerkesztéssel, síkidomok súlypontja), tartók statikája (koncentrált erőkkel terhelt kéttámaszú tartók reakcióerőinek, a veszélyes keresztmetszetnek meghatározása számítással és szerkesztéssel, a hajlítónyomaték meghatározása számítással és szerkesztéssel, megoszló erőrendszerrel terhelt kéttámaszú tartó, vegyes terhelésű kéttámaszú tartó, egyik végén befogott tartó), szilárdságtan (alapfogalmak, húzás-nyomás, hajlítás, nyírás, csavararásra, kihajlás, összetett igénybevételek), a kinematika alapjai és a kinematika (a mozgások osztályozása, egyenes vonalú és körmozgások, Newton mozgástörvényei, a mechanikai munka, teljesítmény, hatásfok. helyzeti és mozgási energia, munkatétel, a tehetetlenségi nyomaték), a biomechanika fogalma, a mechanika alkalmazása az emberi testre, az emberi mozgás biomechanikája, a mozgás során fellépő erőhatások, a láb és a bokaízület biomechanikája, az ortézisekkel és protézisekkel kapcsolatos biomechanika] elsajátítani és alkalmazni; — az anyag- és gyártásismereteket [a fémek szerkezete, a vas-szén ötvözetek szerkezete, mechanikai vizsgálatok, az ötvözőanyagok hatása az ipari ötvözetek tulajdonságaira, az ipari vasötvözetek hőkezelései, a szabványosított ipari ötvözetek, színesfémek és ötvözeteik, könnyűfémek és ötvözeteik, műanyagok, egyéb az ortopédiában használt anyagok (textil, fa, gipsz stb.), egyéb ipari anyagok, korrózió elleni védelem (felületvédelem), a fémipari technológia rendszerezése, képlékeny alakítások, lemezek alakítása, technológiai és hibakereső vizsgálatok, folyékony alakítás, forrasztás és hegesztés, forgácsolási technológia, műszaki dokumentációk összeállítása és felhasználása, anyagok, élőgyártmányok megválasztása, anyagvizsgálatok, alkatrészgyártás, szerelés, mérés és minősítés műhelyben, mérőszobában, minőségbiztosítás, üzembe helyezés, üzemeltetés, karbantartások, javítások] elsajátítani és alkalmazni; — a szakrajzi ismereteit [a szabványok szerepe, jelentősége, a rajzszerek, rajzeszközök, a szakrajz (géprajz) formai követelményei, síkmértani szerkesztések, a műszaki ábrázolás módjai (axonometrikus ábrázolás, kétméretű axonometria, ábrázolás képsíkokban), az ábrázolás géprajzi módszerei (metszetek, szelvények, méretmegadás, mérethálózat stb.), jelképes ábrázolások (csavarmenet, fogazat, rúgó stb.), oldható- és oldhatatlan kötések (csavar- és szegecskötések, hegesztések stb.) ábrázolása, felületi érdesség fogalma, ábrázolása, az alkatrészek tűrése, illesztése, megadása rajzokon, egyszerűbb és összetettebb műszaki rajzok olvasása, alkatrész és összeállítási rajzok készítése, ortézisen, protézisen elhelyezett ízületi tengelyek ábrázolása, ízületes hosszabbító sínezetek rajzolása, félkörsínek kiterített ábrázolása, zárszerkezetek, ortézis és protézis gyártmányoknál, négykörsínes készülék alkatrész és összeállítás rajza, lábprotézisek súlyvonal szerinti beállítása, típustól függően, combvégtagok statikai beállítása] elsajátítani és alkalmazni; 1998/20. szám — a testtávoli eszközök ismereteit [az emberi járás, a járás zavarai, az ember járásmodellje, járás segédeszközei, botok és adaptációk, a könyökmankók, a hónaljmankók, három- és négylábú botok (tripadok, quadripodok), járó állványok, rollátorok, görgős székek, járó asztalok] elsajátítani és alkalmazni; — a pszichológia ismereteit (a lélektanról általában, az érzékelés pszichológiája, a tanulás fogalma és formái, a figyelem pszichológiája, emlékezet és felejtés, az értelmi képességek, személyiség definíciók, a társas viszonyok lélektana, a beteg ember lélektana) elsajátítani és alkalmazni; — a kommunikációs ismereteit [az emberi kommunikáció, a nyelv szerepe az emberek között érintkezésben, nem nyelvi kifejezőeszközeink, a köszönések és megszólítások problémái, beszédművelés, a kommunikáció megfelelő formáinak alkalmazása a munkatársakkal és betegekkel szemben (bemutatkozás, megszólítás stb.), az adott időszakban használatos kommunikációs technikai eszközök használata, gyakorlati alkalmazása] elsajátítani és alkalmazni.

Source: https://magyarkozlony.hu/hivatalos-lapok/d4cffaa0c8df28ce204652eb970e857b12a2e2b6/dokumentumok/88a9fc50250cf62d10631136b751b86bebcd1f28/letoltes